《山中漫兴寄怀谢宗吉林元美》
明代·张嗣纲

霜天飞雁渡平湖，山铺萧萧四望孤。一曲自歌还自听，数杯谁酌与谁娱。

登高拟蜡游山屐，掩径空烧蓦地炉。遥想岭头梅欲放，知君结伴有林逋。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。